തുടര്ച്ചയായ മഴ വെള്ളത്തില് മുങ്ങി പഴഞ്ഞി അരുവായി പാടശേഖരത്തിലെ മുണ്ടകന് കൃഷി കുന്നംകുളം: രണ്ട് ദിവസം തുടര്ച്ചയായുള്ള മഴയില് പഴഞ്ഞി അരുവായി പാടശേഖരത്തിലെ മുണ്ടകന് കൃഷി വെള്ളത്തില് മുങ്ങി. കൃഷിക്കായി പറിച്ച് നട്ട ഞാറുകളാണ് വെള്ളത്തില് മുങ്ങിയത്. നട്ട് രണ്ടാഴ്ച പിന്നിട്ട നെല്ച്ചെടികളാണ് വെള്ളത്തിനടിയിലായത്. വെള്ളം പെട്ടെന്ന് വറ്റിയില്ലെങ്കില് കൃഷി നശിക്കുമെന്ന ആശങ്കയിലാണ് കര്ഷകര്. അരുവായി അമ്ബലത്തിന് സമീപം തകര്ന്ന തോട് നന്നാക്കാത്തതാണ് പാടത്ത് വെള്ളക്കെട്ടുണ്ടാകാന് കാരണം. തകര്ന്ന തോട്ടുവരമ്ബിലൂടെ വെള്ളം ഒഴുകി ഈ ഭാഗത്തെ പാടങ്ങളെല്ലാം വെള്ളത്തിലായി. പലയിടത്തും നട്ട ഞാറുകള് വെള്ളത്തില് ഒലിച്ച് പോയിട്ടുമുണ്ട്. തോട് വൃത്തിയാക്കി വരമ്ബുകള് ബലപ്പെടുത്തണമെന്ന ആവശ്യം അധികൃതര് അവഗണിക്കുകയാണെന്നാണ് കര്ഷകരുടെ ആരോപണം.